साएमा एक घरेलू महिला हैं. मेरी उनसे मुलाक़ात हुई तो वो घर में लेडी रीडिंग अस्पताल की एक डॉक्टर के लिए कबाब तैयार कर रही थीं. उन्होंने बताया कि वो अपने किचन में हर तरह के घरेलू खाना तैयार करके दफ़्तरों में भेजती हैं.वह कहती हैं, "मैंने 600 रुपये की डिश ख़रीदी तो मैं काफ़ी परेशान थी कि ये निकलेंगी की नहीं निकलेंगी, ऑर्डर जाएंगे कि नहीं जाएंगे. और अब माशाअल्लाह से हर महीने नहीं तो हर दो महीने में तक़रीबन 10 से 15 हज़ार की मैं डिश ला रही हूं. तो इससे आप अंदाज़ा लगाएंगे कि ऑर्डर निकल रहे हैं तो मैं डिश ला रही हूं."यह कारोबार सोशल मीडिया पर नौजवानों में ज़्यादा लोकप्रिय है. किचन में काम करने वाली औरतों को अधिकतर ऑर्डर फ़ेसबुक के ज़रिए मिलते हैं.प्रांत में तेज़ी से प्रसिद्ध होने वाले इस नए कारोबार में 70 फ़ीसदी तक घरेलू औरतें और 30 फ़ीसदी छात्राएं भी शामिल हैं. घर से चलने वाले इन व्यावसायिक किचन की तादाद 50 तक बताई जाती है लेकिन इनमें 20 से 30 किचन चालू हैं.घरेलू किचन की बनी हुई चीज़ें कुछ अर्से तक यहां बड़े स्टोरों में भी उपलब्ध थी लेकिन फ़ूड डिपार्टमेंट ने शर्तों का हवाला देकर इन पर पाबंदी लगा दी. लेकिन अब भी ये चीज़ें घरों में एक ऑर्डर पर उपलब्ध रहती हैं.पेशावर के दो नौजवानों ने एक वेबसाइट भी तैयार की है जिसमें इन किचन की सूची और उनके खानों के बारे में बताया गया है.बिज़नेस ऑर्गनाइज़र मुहम्मद एजाज़ ने बीबीसी को बताया, "फ़ेसबुक पर हमारा मामला सिर्फ़ ऑर्डर की बुकिंग तक सीमित नहीं है. हम भविष्य को देखते हुए रेस्तरां की मेज़ की बुकिंग की तरफ़ जा रहे हैं. यहां पर उनकी सेल्स रिपोर्ट होम किचन को मिलेगी. होम किचन का सबसे बड़ा चैलेंज यही है कि उन्हें पता नहीं चलता कि अगर वो नुक़सान और फ़ायदे में जा रहे हैं तो क्यों जा रहे हैं."पेशावर की शाएमा ख़ुश हैं कि उन्हें इस काम के लिए घर से बाहर नहीं जाना पड़ता. वो अब न सिर्फ़ अपने बच्चों के तालीम और घर पर नज़र रख सकती हैं बल्कि घर बैठे मिल जाने वाले इस काम के ज़रिए आमदनी भी हो जाती है.बाबरी विध्वंस के बाद पाकिस्तान में टूटे थे कई मंदिरक्या ये अमरीका की पाकिस्तान को आख़िरी चेतावनी है?क्या सेना ने पाकिस्तान को मुसीबत से निकाला है?(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)